

A határozati javaslat elfogadásához, egyszerű többség szükséges,
a rendelet megalkotásához minősített többség szükséges a Mötv. 50. § (1) bekezdés alapján,
az előterjesztés nyilvános ülésen tárgyalandó!

57. számú előterjesztés

Alsónyék Község Önkormányzata Képviselő-testületének 2025. szeptember 23-án
08.30 órakor megtartandó ülésére

Alsónyék Község Önkormányzat Képviselő- testületének a képviselő- testület és szervei szervezeti és működési szabályzatáról szóló önkormányzati rendeletére érkezett törvényességi felhívás megvitatása

	
Előterjesztő: Molnár István János polgármester

Készítette: Kondriczné dr. Varga Erzsébet jegyző

Törvényességi ellenőrzést végezte: Takaróné dr. Mihó Beatrix aljegyző

Tárgyalja: Gazdasági és Szociális Bizottság 2025.09.23.




Tisztelt Képviselő-testület!


Általános indokolás: 

A Tolna Vármegyei Kormányhivatal Hatósági Főosztály Törvényességi Felügyeleti Osztálya ez év első felében célvizsgálat keretében vizsgálta a vármegye valamennyi önkormányzatának Szervezeti és Működési Szabályzatáról szóló önkormányzati rendeletét (a továbbiakban: SZMSZ). A Kormányhivatal Alsónyék Község Önkormányzata Képviselő- testületének a képviselő- testület és szervei szervezeti és működési szabályzatáról szóló 2/2011. (II. 15.) önkormányzati rendeletével kapcsolatban az előterjesztés mellékletét képező törvényességi felhívást bocsátotta ki, mint törvényességi felügyeleti eszközt. Javasoljuk az előterjesztésben szereplő határozati javaslat elfogadásával a törvényességi felhívás elfogadását. Majd az abban foglaltak maradéktalan teljesítése érdekében a 2/2011. (II. 15.) önkormányzati rendelet hatályon kívül helyezésével egyidejűleg egy új SZMSZ megalkotását. A rendelet tervezet mellékelve.

A továbbiakban a részletes indokolás kizárólag a 2/2011. (II. 15.) önkormányzati rendelet törvényességi felhívással érintett szakaszainak módosítására vonatkozó indokokat tartalmazza. A rendelet többi szakasza a korábbi szabályozással megegyező, néhány apró javítást, pontosítást leszámítva.

Részletes indokolás: 

4. § (2) bekezdéshez: a felhívás 2. pontja alapján a hatáskör átruházás kerül pontosításra.
5. § (4) bekezdéshez: a felhívás 3. pontja alapján a „megyei” szövegrész „vármegyei” szövegrészre javítása.
5. § (5) bekezdéshez: a felhívás 4. pontja szerint a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 41. § (3) bekezdésével a jogharmonizáció megteremtése.
9. § (3) bekezdés e) pontjához és a 28. § (3) bekezdéshez: a felhívás 5. pontja alapján az Mötv. 43. § (3) bekezdésének megfelelő módosítás a bizottság személyi összetételének meghatározása vonatkozásában.
10. § (1) bekezdéshez: a felhívás 6. pontja szerint az Mötv. 116. § (5) bekezdésével szükséges összhangba hozni a gazdasági programra vonatkozó rendelkezéseket. 
11. § (1) bekezdéshez: a felhívás 7. pontja alapján a zárt ülésre vonatkozó rendelkezések Mötv. 46. § (2) bekezdésének megfelelő módosítása szükséges.
12. § (2) bekezdéséhez, 16. § (3) bekezdéséhez, 17. § (3) bekezdéséhez: a felhívás 8. pontja értelmében az Mötv. 48. § (1) bekezdésére figyelemmel a döntés típusok pontosítása.
16. § (1) bekezdéséhez: a felhívás 9.1. pontja szerinti pontosítás.
25. § (2) bekezdéshez: a felhívás 9.2. pontjának megfelelő módosítás.
19. § (1) bekezdéséhez: a felhívás 16. pontja alapján kiegészítés.
19. § (2) bekezdéshez: a felhívás 10. pontja szerint a zárt ülésen hozott határozat nyilvánosságának biztosításáról szükséges rendelkezni. 
20. § (1) bekezdés c) pontjához: a felhívás 11. pontja szerinti pontosítás.
22. § (1) bekezdéshez: a felhívás 12. pontja alapján a határozat megjelölése helyesen önkormányzati határozat helyett határozat, a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelenéséről szóló 5/2019. (III. 13. ) IM rendelet szerint.
35. § (1) bekezdéséhez: a felhívás 13. pontja alapján a módosítást Várdomb Község Önkormányzat Közös Hivatalhoz való 2025. január 1-jei csatlakozása indokolja.	
A felhívás 14. és 15. pontja alapján a mellékletekben szereplő feladatok felülvizsgálata is megtörtént.
A felhívás 18. pontja alapján az SZMSZ 32. § (3) bekezdéssel egészült ki. (két ülés közötti tevékenységgel kapcsolatos felhatalmazás)
A felhívás 20. pontja alapján az SZMSZ 32. § (4) bekezdéssel egészült ki. (polgármester fogadóórája)
A felhívás 19. pontja alapján az SZMSZ 34. §-sal egészült ki. (jegyző, aljegyző tartós akadályoztatása esetén helyettesítés rendje)
[bookmark: _GoBack]A felhívás 17. pontja alapján az SZMSZ 5. melléklettel egészült ki. (az ülésen tanácskozási joggal felhatalmazott civil szervezetek felsorolása)


A felhívás 21. pontja a jogszabályszerkesztésről szóló 61/2009. (XII. 14.) IRM rendelet 41. § (3) bekezdésére tekintettel az alcímek megjelölését kifogásolja. A felhívás ezen pontja azonban kizárólag az SZMSZ újra alkotásával teljesíthető.

A felhívás 1. pontja alapján az SZMSZ 2. § (1)-(2) bekezdését nem szükséges módosítani, ugyanis az önkormányzat rendelkezik nevezett tárgykörben rendelettel: Alsónyék község címere, zászlója és használatának rendje című 7/2001.(XII. 14.) ÖKR. számú rendelete.

Javasoljuk az alábbi határozati javaslat és a rendelet tervezet elfogadását.


H a t á r o z a t i   j a v a s l a t :

a TOB/22/551-1/2025. számú törvényességi felhívás elfogadására

Alsónyék Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 134. §-ának (1) bekezdésében foglaltakra figyelemmel a Tolna Vármegyei Kormányhivatal TOB/22/551-1/2025. számú törvényességi felhívásával – mely Alsónyék Község Önkormányzata Képviselő-testületének a képviselő- testület és szervei szervezeti és működési szabályzatáról szóló 2/2011. (II. 15.) önkormányzati rendeletére irányul – egyetért, azt elfogadja.


Határidő: 2025. október 15.
Felelős: Kondriczné dr. Varga Erzsébet jegyző
	(a határozat megküldéséért)

Határozatról értesül: Tolna Vármegyei Kormányhivatal
                                  Irattár

Hatásvizsgálat

a képviselő- testület és szervei szervezeti és működési szabályzatáról szóló rendelet-tervezethez

Társadalmi, gazdasági, költségvetési hatása: nincs
Környezeti és egészségügyi következmények: nincs
Adminisztratív terheket befolyásoló hatása: nincs
A jogszabály megalkotásának szükségessége: kötelező, a Tolna Vármegyei Kormányhivatal törvényességi felhívása alapján
A jogalkotás elmaradásának következményei: a Tolna Vármegyei Kormányhivatal Hatósági Főosztály Törvényességi Felügyeleti Osztálya további törvényességi felügyeleti eszközt alkalmazhat
A jogszabály alkalmazásához szükséges személyi, szervezeti, tárgyi és pénzügyi feltételek: plusz feltételek biztosítására nincs szükség.
Előzetes véleményeztetés: nincs


